
  
    
      
    
  


Dža­va­chov­ské hniezdo

L. A. Čarská







Preklad: Mária Klimová




Vy­da­va­teľ­stvo Za­bud­nuté Knihy, Bra­ti­slava

www.za­bud­nu­tek­nihy.eu




ISBN 978-80-8263-178-7 (EPUB)

ISBN 978-80-8263-179-4 (MOBI)




[image: logo]


Prvý diel

Na prievoze

Kura bola roz­bú­rená celý deň…

Prí­šer­ným hukotom šumeli divé vlny, šedivé v strie­ka­jú­cej pene, alebo biele ako sneh.

Vrážali do ka­men­ných pŕs horského brala, rozp­lies­kané, strašné, nad čímsi hrozne na­rie­ka­júce a plačúce a trieš­tili sa tam…

Čierna hĺbka sa dvíhala, strašná ako tajnosť, vrhala sa k pro­ti­ľah­lému brehu, ta, kde nebolo kopcov ani skalísk; zdalo sa, že s hučaním a vytím chce zaplaviť nížinu a zase v tanci živlov od­lie­vala sa naspäť, chytro a hrozne, aby sa zase vracala, vyla a stenala tisícom roz­lič­ných hlasov ako horský džin. Rieka sa búrila celý deň. Ani v noci ne­stíchla…

Na belasom ak­sa­miete neba zjavili sa veľké dia­man­tové hviezdy, roz­prá­va­júce roz­právku z ďalekého východu... Tichý anjel večera s tmavými očami zažal vo výšave svetlá lámp…

V meste sa roz­žia­rili svetlá a čierne zrú­ca­niny pevnosti na vysokom sto­lo­vi­tom brale, ležiacom v samom srdci Gori, ktoré boli i vo dne strašné ako mátohy, zahalili sa teraz akýmsi temným, ne­ro­zoz­na­teľ­ným čiernym ta­jom­stvom, ktoré ľudia nemohli pochopiť a svetlo rozoznať. Ukra­domky sa blížila čierna, ne­pre­nik­nu­teľná a pyšná kau­kaz­ská noc, iskriaca dia­man­to­vými okrasami svojho diadému…

A rieka Kura sa ešte vždy búrila…

Prie­voz­ník Ahmed, územ­čistý, ako z bronzu uliaty Tatár, pri­via­zal už ráno kompu k brehu a rozhodol sa, že tam počká, kým búrka utíchne. Dnes si ešte ne­za­ro­bil ani abaz[i] na obed. Komuže by sa bolo chcelo prevážať v takom nečase cez Kuru!

„Alah verdy![ii] Alah verdy!‟ šepce, po­hy­bu­júc tíško perami a obracia pritom k východu oči, plné mod­li­tieb.‟

„Ak sa rieka ani zajtra neutíši, ľahni si, Ahmed a zomri hladom! Alebo si dobre pri­tiahni opasok a choď do hôr na barantu[iii], ak dovolí Prorok!‟

A pre­ha­dzuje si burku cez hlavu, aby si chránil tvár pred pro­tiv­ným a ne­prí­jem­ným láskaním roz­di­ve­ných prie­pastí…

*

„Hej! Je tu voľakto? Treba previezť pánov na druhý breh!‟ doletel odrazu s hukotom vĺn a fičaním vetra k Ahmedovi mocný hlas.

„Alah je veľký! Zbláz­nili ste sa tam na brehu? V takomto nečase sa s kompou nemôžem pohnúť z miesta!‟

„To ty, Ahmed, takto vravíš?”

„Vravím vám – teraz sa nedá prevážať... Musíme počkať... Povedz to svojim pánom, Nikolaj... Veď ma vari neklamal sluch... Si to ty?‟

„Ja som to... Salam alejkum[iv], pria­teľko!‟

„Alejkum Salam![v] Pozdrav a úcta kunakovi[vi]! Ale prevážať sa nedá... Musíme počkať...‟ „Ale my nemôžeme čakať! Veď len rozumej! Musíme sa dostať za každých okol­ností na druhý breh, a to hneď... hneď...‟ To už nekričí Armén Nikolaj, starý sluha z najb­liž­šieho duchanu[vii], ale mladý, zvučný a ako striebro zvoniaci diev­čen­ský hlások.

*

Ahmed uprel bystré mačacie oči do tmy, aby rozoznal, kto to kričí. Tam na brehu stoja tri postavy. Dve ženské a jeden mužský. Pri nich ro­zo­znáva ešte čosi čudne pri­ču­pe­ného, neľudsky straš­ného, čo nemôže pochopiť ani Tatárov mozog, ani zrak. Čosi ohrom­ného, širokého s maličkou hlavou a akoby v čiernych mníš­skych šatách…

„Musíme sa stoj čo stoj previezť! Hneď! Za každú cenu!‟ vybuchol zase v ne­tr­pez­li­vých tónoch mladý strie­borný hlas.

„Áno, áno, prosím vás, prevezte nás!‟

To pre­rie­kol už druhý hlas, hlboký, dutý, slabý a ako by nad­lo­mený.

Ahmed váha asi minútu.

Ach, tá Kura! Len Šajtan[viii] v pekle môže vládnuť nad takými riekami... Ahmed sa pamätá, ako búrka odniesla most cez Kuru, keď bol ešte celkom maličký. Od tých čias sa preváža. Ale, či je kompa spo­ľah­livá (o všetkom roz­ho­duje Alah!)?

„Nemôžem ísť! Kompa to nevydrží!‟

Ahmedov hlas znie zatrpklo a skoro surovo.

A veď aj načo! Alah ho ne­stvo­ril, aby umrel taký mladý, skoro na svite života, opustený ako topoľ v horách.

Táto myš­lienka mu z čista jasna pre­le­tela mozgom a hneď zhasla.

Zrazu sa mu malá rúčka položila na plece.

„Voláte sa Ahmed? Nože po­čú­vajte! Prosím vás pekne, prevezte nás na druhý breh... Žiadajte si od nás, koľko chcete, ale nás už len prevezte. Musíme byť o deviatej na druhom brehu. Nesmieme sa one­sko­riť! Nesmieme, ani za celý svet!‟

Hlas zvučí a láme sa…

Lampáš na brehu žmurká vo vetre, ale Ahmed predsa ro­zo­znáva pri jeho slabom svetle kučeravú plav­lo­vlasú hlávku, čo sa pri ňom tak z čista jasna zjavila pod kau­ču­ko­vou kapucňou, ro­zo­znáva klenuté oblúčiky obŕv, ma­jes­tátne ve­li­teľ­ské ústa a veľké, veľké oči... mladú tváričku s pries­vit­nou pleťou, s očami hlbokými ako Kura, z hĺbky ktorých sa drala skoro práve taká búrka, búrka ne­tr­pez­li­vosti, úpen­li­vej prosby a hnevu.

„Musíme sa dostať na druhý breh! Musíme, čo ako!‟ To už v jasnom hlásku nebola prosba, ale rozkaz! Rozkaz sa zračí i v očiach. Pery sa pyšne a prísne sťahujú.

„Za pol tumana[ix] nás pre­ve­ziete!‟ roz­ka­zujú tieto pery.

Ener­gická mladá osôbka sa obrátila a dodala už celkom inakším tónom: „Neboj sa, mama! Poď na kompu. A vy, Nikolaj, postavte ju sem... Podržím ju obidvoma rukami... Sem.. tak... výborne...‟ Popri ču­du­jú­com sa Ahmedovi doniesli do loďky, po­sta­vili a opreli tam akúsi bez­tvárnu vec, tú istú, ktorá ho už na brehu prek­va­pila svojim výzorom... Potom po­sta­vička v ne­pre­mo­ka­vom kabáte podala ruku spre­vá­dza­jú­cej ju panej.

„Neboj sa, mama, veď sa neboj... Len poď bez strachu!‟ „Ale, Dana, drahé dieťa, nebojím sa ja o seba.‟ Z hlbokého, prsného, nad­lo­me­ného hlasu tej druhej vyznieva nepokoj.

„Ale, to sú všetko hlúposti! Kompa je mocná... len sa pre Boha ne­roz­ču­ľuj... A tento prie­voz­ník dostane celých päť rubľov... Myslím, že sa za toľké peniaze môže už trošku namáhať‟ – za­kon­čila mladá osôbka tvrdým hlasom, ktorý ne­pri­púš­ťal odpor. Potom pomaly kýva hlavou. „Môžete už ísť, Nikolaj! Na druhom brehu hádam len nájdem niekoho, čo mi ju odvezie,‟ vraví a ukazuje pritom na predmet, ležiaci obďaleč na doskách.

V Ah­me­do­vej duši zápasí chvíľku nepokoj a radosť.

Roz­bes­nené vlny môžu polámať kompu na triesky a potom zahynú všetci, všetci bez výnimky! A jednako – pol tumana zarobil si ťaž­ko­kedy za dva týždne, on, žobrák, prie­voz­ník Ahmed.

Nesmie už váhať…

Prevezie ich! Pre­ve­zie…

Alah nech ich chráni od smrti.





Poznámky:

[bookmark: note0]i abaz – drobná minca

[bookmark: note1]ii Alah verdy! – Alah, zmiluj sa!

[bookmark: note2]iii baranta – zlo­dej­stvo, zboj

[bookmark: note3]iv Salam alejkum – pokoj s vami

[bookmark: note4]v Alejkum salam – aj s vami pokoj

[bookmark: note5]vi kunak - priateľ

[bookmark: note6]vii duchan - hostinec

[bookmark: note7]viii šajtan – satan, diabol

[bookmark: note8]ix tuman – peniaz v hodnote nie­koľ­ko­dňo­vej práce ro­bot­níka


Zachránení

„Ani je to nie také strašné! Naozaj nie!‟ vraví po­sta­vička v kabáte. Ako hviezdy belasé oči vpi­chá­vajú sa do čiernych, ta­jom­ných vĺn.

„Mama, mama, veď sa hádam len nebojíš?‟

Staršia dáma hľadí ne­pres­tajne uprene do ví­ria­cich vĺn.

Vlny za­pla­vujú kompu, za­lie­vajú nohy až po kolená… Aká strašná zima! Aká ľadová voda, pre­ni­ka­júca až do kostí! Je mokrá do nitky... Lomcuje ňou horúčka... Srdce jej divo bije... ako jej len búcha to srdce! Ako príšerne! Vieme si pred­sta­viť, ako sa Dana cíti. Dana, jej Dana! Krehká osôbka ako stopka sk­le­ní­ko­vého kvetu! Ste­les­nená túžba, sen. Či len jej Dana prežije takú hrôzu! Zajtra bude pre­c­hlad­nutá, možno dostane horúčku! Ale nemohli si inakšie pomôcť. Nemohli. Čakajú ich tam. Nemôžu si poradiť bez nich. Ak neprídu dosť zavčasu, budú musieť zaplatiť ohromnú pokutu a veru nemajú zby­toč­ných peňazí. Nie, nie! Dana má pravdu. Museli sa za každú cenu previezť! Aj Ahmed cíti skoro to isté. Telo sa mu vystrelo a napäto ako strela. Svaly mal ako z ocele.

„ Veľký je Alah aj Mohamed, jeho prorok!‟ šepce a všetka sila sa mu preliala do rúk, ťa­ha­jú­cich lano.

Voda za­pla­vuje kompu... Pení sa, reve a víri... Hnevá sa a zalieva ich až po kolená… Po­sta­vička v kabáte pritisla k prsiam bez­tvárny čierny, záhadný predmet, drží ho obidvoma rukami a tuho ho objíma.

Kau­ču­ková kapucňa sa jej skĺzla z hlavy, vlasy sa roz­pus­tili. Oči hľadia sú­stre­dene vpred, do tmavej diaľky…

Je mokrá do nitky... Hlavou víria myš­lienky. „Musíme sa dostať na druhý breh, kým zavrú obchody... Musíme si kúpiť nové topánky... mame aj mne... a potom ta... Len, aby sme neprišli neskoro, aby sme neprišli neskoro.‟ A Kura hučí, chladné vlny víria.

Odrazu sa po­zor­nosť po­sta­vičky v kabáte obrátila na druhú stranu.

Tam v diaľke pláva čosi rovno k nim…

„ Ahmed, nevidíte?”

Tatár uprel bystré, mačacie oči do tmy.

Proti nim pláva čosi strašne dlhého ako vre­te­nica, akási plť alebo člnok ohrom­ných rozmerov s plochým dnom ženie sa oproti, rovno k nim, rovno na kompu.

„Alah verdy! Veď je to plť! Ohromná plť so spo­je­ných pňov, aké púšťajú vzdia­lení oby­va­te­lia dolu Kurou, keď chcú predať drevo v bazároch v Gori. Rieka iste odniesla plť. Vlny ňou zmietajú. A nevidno na nej ani člo­vie­čika. Ťažkú, čiernu plť unášajú vlny živelnou rých­los­ťou.

„Prisahám pri Alahovej brade‟ zašomral Ahmed akýmsi slabým hlasom, „ak sa zrazí s našou kompou, nič nám nepomôže, rozt­re­peme sa a...‟

„Tak teda chytro, len chytro ďalej!‟

„Čo môžeme spraviť proti Alahovej vôli?‟ odpovedá smutne Ahmed.

„Ach!‟

Z pŕs obidvoch žien vydral sa zúfalý výkrik.

Ich bledé tváre, nehybné od strachu, rysujú sa ako reliéfy na pozadí noci.

Ahmed, práve taký bledý a roz­čú­lený ako ony so zdvo­je­ným úsilím ťahá lano. Ak sa kompa dostane z pros­triedku rieky, plť na ňu nenaletí... vtedy... sú za­chrá­není!

„Dana! Dana! Moja úbohá Dana!‟

Staršia žena objala mladú družku... Slzy jej prúdmi tečú z očí. „Ak nám je súdené, umrieme spolu! Zachráň nás, Hos­po­dine!‟ šepce a ne­po­zo­ro­vane žehná krížom pla­vo­vlasú hlávku, rukou chladnou ako ľad…

Osudná plť sa blíži a blíži…

Ahmed s vy­treš­te­nými očami od strachu namáha sa, čo mu sila stačí. Ale kompa sa pohybuje ko­ryt­na­čím krokom a plť letí prudko veľkou rých­los­ťou. Plť nesie záhubu... Už je to tak. Zahynú všetci hádam už o chvíľku, o minútu, o sekundu, o…

Belasé oči mladého dievčaťa v kabáte pre­ni­kajú tmou... Jednou rukou objala matkine plecia, druhou čudný predmet, pri­tis­núc ho tes­nej­šie k prsiam.

„Bože môj, či nám je súdené tu zahynúť?‟ šepcú chvejúce sa pery dievčaťa.

*

„Si to ty, Ahmed?‟

„Ja som!‟

„Vyskočte z kompy... My sme tu... Skočte do člnka... „ Za­chrá­není! Ku kompe sa odrazu pri­blí­žil veľký čierny člnok alebo skôr loďka s veslami, topí sa vo vlnách, ako čajka a vynoruje sa z nočnej tmy.

Je v nej niekoľko ľudí, ale tváre sa im skoro nedajú rozoznať.

„Sme za­chrá­nené!‟

Dva ženské hlasy splynuli dovedna.

„Chvála buď mi­los­ti­vému Pánu Bohu!‟

V loďke ktosi vstáva.

„Aký nerozum, prevážať sa v takej búrke!‟ pre­ho­vo­ril mocný, hlboký mladý hlas.‟ Všetci, všetci skočte chytro do loďky!‟

„Kňažná je nie s vami?‟ čuduje sa Ahmed.

„Nemáme teraz času na roz­právky! Pomôž ces­tu­jú­cim skočiť k nám a potom skoč i ty!‟ Potom sa zodvihla v loďke ešte druhá postava, s námahou držala rov­no­váhu v kolísaní vĺn a natiahla ruku na pomoc. Staršia dáma prvá zo­stú­pila do loďky s Ah­me­do­vou pomocou. Za ňou be­la­so­oká bytosť v kabáte, ne­púš­ťa­júc z rúk čudný čierny predmet. Posledný pre­sko­čil Ahmed.

Loďka sa za­ko­lí­sala, za­krú­tila a zase vy­plá­vala na besniacu Kuru... Ťažko zápasí so živlami… Vznáša sa na roz­bú­re­ných, hu­čia­cich vlnách ako úbohá handra alebo maličký koráb-hračka.

„Choď rovno k prievozu, Aršak...‟

„Ako roz­ká­žete, kňažná!‟

Prásk!

Ozvalo sa strašné, ohlu­šu­júce pras­ka­nie, ako keby kráľ vôd bol v hneve rozlámal strašný kyjak o skaly na dne Kury…

Plť sa zrazila s kompou. Kompa sa rozt­ries­kala na kusy… „Ach, šťastie, že sme sa odtiaľ dostali!‟ „Ach!‟

Srdce staršej dámy ako by bolo v ľadových klieš­ťach.

Keby im nebol prišiel na pomoc člnok s ne­zná­mymi ľuďmi, boli by už na dne, Dana i ona… Srdce sa jej ne­vý­slovne roz­bo­lelo. Čosi jej drví prsia, čosi ako kameň ju dusí v hrdle a rozrastá sa v ňom… Kladie ruku na srdce a padá do loďky s ľahkým výkrikom... „Mame je zle... Má srdcový záchvat!‟ z Daninej hrude vydral sa výkrik, ba skoro nárek.

„Mama, mama, dušička! Ne­roz­ču­ľuj sa! Už sme nie v ne­bez­pe­čen­stve!‟ Bledá, chvejúca sa tvár, skláňa sa nad chorou.

„Čo robiť? Čo len robiť?‟ šepce roz­ru­še­ným hlasom a zalamuje rukami. A zase počuť tlmený ve­li­teľ­ský rozkaz, plný ma­jes­tát­nych, ne­žen­ských tónov:

„Viac doprava, Aršak! Ahmed, sadni si k veslám miesto mňa! Chcem pomôcť tej ne­šťast­nici! Sandro, veď ty už celkom ne­vlá­dzeš, chlapček môj. A ty, Selim, tiež nie!‟

Od­po­ve­dajú jej dva zvučné, čisté, po­lo­det­ské, po­lo­muž­ské hlasy, splý­va­júce v jeden.

„Napnite všetky sily, pria­te­lia a veslujte, ako len môžete. Už nemáme ďaleko k brehu.‟ Stoj! Čln narazil tak prudko o breh, že kor­mi­del­ník, sediaci v loďke, spadol na kolená na dno.

„ChváIa buď čistým duchom! Došli sme, džanym[x] kňažná!‟ „Breh! Breh!‟ Ktosi ľahký a šikovný vy­ska­kuje skokom divej mačky na výstupok po­brež­nej skaly.

Podajte mi ruky... Pomôžem vám... Nemôžeme sa dostať k prievozu... Kura zatopila prievoz! Vystúp prvá, kňažná...‟

„Nie, nie! Vy­ne­sieme najprv chorú! Pripevni hák, Ahmed! Pripevni hák!‟ Rieka pre­hlu­šuje výkriky... Narieka a zúri bez­moc­ným hnevom nad stratou ušlých obetí…

Namáhavo ovíjajú lodnú reťaz o peň sto­roč­ného platana… Skalisko sa hemží ľuďmi... rozs­ve­cujú lampáš…

Loďka sa trhá a vráža do po­brež­ných skál…

„Preboha, opatr­nej­šie! Chorá zamdlela. Sandro, Selim a ty dobrý starček, opat­rujte mi ju dobre, pria­te­lia...‟

Hrdelná cha­rak­te­ris­tická kau­kaz­ská reč a čudne zreteľná ruská vrava… Osamelá lampička pri prievoze, ktorú akoby zázrakom búrka nez­ha­sila, ospalo sa mihoce. Druhá je na skale.

Tíško a opatrne vynášajú chorú na breh, ďalej od hladných, ukrut­ných a straš­ných vĺn... Dana kráča popri matke a prežiera slzy. Rukami zohrieva jej vy­c­hlad­nutú ruku.

Pri prievoze čaká malý vozík-dvoj­kolka.

„Kázala som im tu čakať pre všetky prípady‟, ozýva sa pre­rý­vane hrdelný hlas a obracia sa k Dani. „Položte ta chorú!‟

A zvýšiac hlas, kričí do tmy:

„Valentín, si tu?‟

„Tu som, Naša, aj Pavol je tu!‟

„Poďte sem, bližšie!‟

Spoza skupiny zras­te­ných platanov pri­bli­žuje sa pohodlný vozík. Za ním ide malý koč.

Besný dych vetra zhasil lampáše. Ale pod burkou tej, čo ju volajú „kňažnou‟ alebo Našou, s mocným hrdelným hlasom a ne­žen­skou dušou, našla sa skrytá lampôčka.

Pri jej svetle ukladajú opatrne chorú, ktorá je ešte vždy v mdlobách, na sedadlo vo vozíku. Neznáma ju opatrne objala a sadá si k nej.

„Sadnite si!‟ volá ve­li­teľ­ským tónom Danu, ktorá sa celá trasie a stojí pri stúpadle koča.

„Ale... ja nemôžem ísť s vami... Musím hneď byť tam... na koncerte,‟ odpovedá Dana tras­ľa­vým, roz­čú­le­ným a trhaným hlasom, lapá dych a dodáva chytro: „Mama má jeden z častých srd­co­vých zá­chva­tov... Nie je to prvý raz... To prejde... Pre Boha vás prosím, nemohli by ste ju vziať so sebou na chvíľku, kým..., kým... ja splním po­vin­nosť... Potom si prídem pre ňu... Pred nocou... Sme cudzinky a zdržali sme sa v duchane na druhom brehu... Ale dnes sa ta už nebudeme môcť vrátiť... V noci ju pre­ve­ziem do hotela... Ale do tých čias... Do tých čias sa o ňu po­sta­ráte, však prosím vás?‟

Belasé oči sú plné úpen­li­vej prosby.

Pyšné ústa s pa­no­vač­ným záhybom, pre­zrá­dza­jú­cim ne­ú­stup­nosť, prosia dojímavo a bezmocne.

Ručný lampášik svieti chvíľku do bledej tváre s belasými očami.

„Bože môj! Veď ste vy ešte len dieťa!‟ – čuduje sa hrdelný hlas, „nemôžeme vás pustiť samú tak neskoro...‟

Chvíľka ticha, váhania, potom zase počuť hrdelný hlas mäkko, ak­sa­mie­tovo: „ Buďte bez starosti, dieťatko! Postarám sa vám o mamičku! Choďte teda, keď musíte. Aršak vás od­pre­vadí na koči a dovezie vás nazad ku mne, či vlastne k vašej matke. Postarám sa o ňu bez vás!‟ „Ďakujem vám! Neviem, ako sa vám mám po­ďa­ko­vať. Ani vám v tejto tme nevidím do tváre. A za­chrá­nili ste život i mne i mamičke... Kto ste? Dovoľte mi aspoň, aby som si vás obzrela! Ako sa voláte?‟ „Som – Naša!‟ znie tíško, tichúčko vľúdna odpoveď. „Skoro ma uvidíte... Vybavte si, čo vám treba... Aršak vás dovezie ku mne. Ľúto mi je, že sa tak po­náh­ľate. Mali by ste sa pre­ob­liecť... preobuť...‟ „Nie! Nie! Uschnem cestou... Už som sa i tak one­sko­rila... Len ne­opusťte mamičku... Pre Boha vás prosím, starajte sa o ňu!‟ „Buďte spokojná, dieťa!‟

„Ďakujem!‟

Dana mocne stisla podanú ruku, potom šikovne vy­sko­čila na stúpadlo, bozkala matkinu chladnú tvár a sadla si do koča k ne­vi­di­teľ­nému Aršakovi, keď bola pohodlne umiest­nila čušiaci, čudný predmet na prednom sedadle.

„Môžete ísť! Len chytro! Prosím vás!‟

„Áno, áno! Kňažná-džanym kázala, teda môžeme ísť!‟ od­po­ve­dal jej z tmy ne­vi­di­teľný Aršak a pohnal kone.

Za nimi zostal malý zástup ľudí.

„S Bohom! Chytro sa vráťte! Čakáme vás!‟

Aký jej bol milý v tejto tme, ešte skoro neznámy, ale už veľmi blízky hlas neznámej zá­chran­kyne! „Kto je vaša kňažná?‟ obracia sa Dana ne­tr­pez­livo k ne­vi­di­teľ­nému susedovi, keď sa dostali od vozíka a od ľudí.

„Ako? Ty nevieš, pani?‟

Jeho tón a hlas je celou prie­pas­ťou prek­va­pe­nia.

Ako je to, táto neznáma prišla do Gori a nepočula o kňažnej? „Svätá Nina, patrónka Gru­zín­ska, vy ste ešte nepočuli o Našej, o kňažnej?‟ Dana bola ne­tr­pez­livá od prírody, preto ju to na­hne­valo: „Povedzte mi, kto je to! Kto za­chrá­nil matku a mňa od búrky a smrti?‟ „Kto?‟ – susedov hlas sa chveje skrytou pýchou, keď vraví: „Kto je to? Je to slnko a šťastie Dža­va­chov­ského hniezda! Je to gorská ruža a orlica Da­ges­tan­ských hôr! Je úsmev anjela a ľu­bo­vonná azalka v údolí! Volá sa kňažná Dža­va­chová, Nina Bek-Iz­rai­lová!‟





Poznámky:

[bookmark: note9]x džanym – duša


Koncert

Je deväť hodín večer. Koncert vo dvorane uči­teľ­ského seminára v Gori bol v plnom prúde.

Už hral na husliach su­cho­ti­nár-umelec z Tiflisu a mi­lov­níčka-in­ter­pretka ci­gán­skych pes­ni­čiek od­kri­čala už niekoľko dráždivo veselých a niekoľko smutných kúskov. Vysoký, tučný človek už pred­nie­sol a musel zo­pa­ko­vať komickú roz­prá­vočku o pra­siatku. Malo na­sle­do­vať naj­zau­jí­ma­vej­šie číslo koncertu: na pódium pred obe­cen­stvo mala vystúpiť mladá, veľmi nadaná umelkyňa z Pet­roh­radu a zahrať niekoľko „čísel‟ na harfe. Na prog­ra­moch nebolo označené, aké skladby zahrá, lebo mladá umelkyňa bola im­pro­vi­zá­tor­kou na harfe: sama tvorila všetko, čo hrala na kon­cer­toch a tvorila to na mieste, pri hre, „im­pro­vi­zo­vala‟. To ešte zvýšilo záujem o ne­oby­čajnú umelkyňu, ktorá, ako sa roz­prá­valo, neučila v nijakej škole a predsa sa už tak veľmi pre­slá­vila. Umelkyňa bola v oprav­di­vom slova zmysle rodeným talentom, vy­pes­to­va­ným na slobode.

Naj­roz­lič­nej­šie obe­cen­stvo, aké len žije v Gori, prišlo počúvať mladého pet­roh­rad­ského hosťa. Boli tam Arménci a Gruzínci, Rusi ba i horali v pestrých krojoch, boli tam mužovia a ženy, stárež i mládež mužská i ženská, slovom na­ozaj­stná mie­ša­nina za­kau­kaz­kého hniezda, pritom veselá a ne­tr­pez­livá.

„Kde je umelkyňa? Nie je vo dvorane?‟ spy­to­vali sa po­slu­cháči jeden druhého.

Splývala gru­zín­ska, arménska a ruská vrava.

„ Čo sa stalo? Ešte neprišla?‟

A naozaj. Umelkyne nebolo. Hádam sa one­sko­rila.

„Možno už ani nepríde,‟ hovoril akýsi okrúh­lejší Armén.

„Ani sa ne­ču­dujme,‟ po­zna­me­nal druhý.‟Je ris­kantné previesť sa v takomto nečase cez Kuru.‟ „Nielen ris­kantné, ale jed­no­du­cho ne­bez­pečné!‟ kričí prvý.

„Veľmi mi bude ľúto, ak sa koncert skončí bez nej. Len jej kvôli som si kúpil kartičku,‟ zamiešal sa ktosi do vravy.

„Ak ne­vys­túpi, vyžiadam si naspäť peniaze,‟ zašomral zlostne vysoký Čerkes.

Odrazu sa zjavuje vo dvorane akýsi pán, po­ná­ša­júci sa na umelca a oznamuje: „Prišla, práve teraz prišla! Kura vraj vzala kompu... nemohli sa previesť... Zdržali sa v duchane nad riekou... Ne­ču­dujme sa, že sa one­sko­rila. Chuderka!‟ Dvoranou prebehol zne­po­ko­jený, roz­čú­lený, od starostí skoro ne­dý­cha­júci uspo­ria­da­teľ, vyskočil na estrádu bledý, s pla­nú­cimi očami, s ty­pic­kými očami Gruzínca a ozna­mo­val z plných pľúc: „Uspo­ria­da­teľ­stvo koncertu prosí zho­vie­vavé obe­cen­stvo o pre­pá­če­nie... Slečna Dana Larinová sa ne­one­sko­rila svojou vinou. Na Kure zúri búrka, odniesla prievoz. Jej život visel na nitke... Len čo trochu obschne, hneď príde hrať…

Búrka potlesku pre­ru­šila uspo­ria­da­te­ľovu reč…

*

S očami, ho­ria­cimi belasým plameňom, s bledou, dojatou tvárou, v jed­no­du­chých čiernych šatách, ktoré len čo troška obschli pri kozube vo ves­ti­bule, s po­be­la­vými, od prírody tvrdými ku­če­ra­vými vlasmi, štíhla ako pružná trstina, trošku drobná na pätnásť rokov, vychodí Dana Larinová na estrádu.

Za búr­li­vého potlesku si sadá, ši­kov­nými rukami objíma harfu a kladie tenké, dlhé, biele pršteky na chladné, spevavé struny... Ladí ich asi tri minúty, isto, pokojne a smelo…

Veď už nemusí privykať tomuto potlesku, tomuto obe­cen­stvu! Od detstva už je odsúdená k životu ces­tu­jú­cej umelkyne... Toto je hádam už jej dvad­siaty koncert. Už celý rok cestuje s matkou, ktorá je jej i uči­teľ­kou. Bola kedysi na­ozaj­st­nou umel­ky­ňou, zbož­ňo­vala harfu a dlhé roky sa učila na nej hrať. Cestujú z mesta do mesta... Dana nemá škôl, ale má talent. Matka a všetci ostatní, čo poznali Danu, utvr­dzo­vali ju v tom od detstva.

Talent! Ach, vie to sama lepšie, ako kto­koľ­vek druhý. Narodila sa pre slávu. Len, aby bola slávnou! Matka jej často vra­vie­vala: „Keby som ťa mohla dať do hudobnej školy, bola by z teba veľká umelkyňa, vzácna a veľmi ob­di­vo­vaná!‟ Ale, beda! Nemohla ju dať do školy.

Od tých čias, čo je Anna Mi­chaj­lovna Larinová chorá na srdce, nemôže už dávať hodiny na harfu, ktorými si zarábala doteraz, ba ani Danu už nemôže učiť: nemá fy­zic­kých síl... A vziať jej učiteľa – by bolo veľmi drahé.

Pre žobrákov niet škôl!

A ešte k tomu vyhodili Danu z gymnázia pre ned­ba­losť, lenivosť a be­z­o­či­vosť.

Musela teda z Dani spraviť ces­tu­júcu umelkyňu, aby si im­pro­vi­zo­va­nou hrou na harfe zarobila na chlieb.

Kedysi, kým ešte otec žil, netrpeli biedu. Ale potom schu­dob­neli. Dana si však v duši ne­priz­náva tento trpký osud. Myslí si, že je prin­cez­nou z roz­právky, ktorú zlý ča­ro­dej­ník-osud premenil na chudobnú umelkyňu. A verí, že tieto čary ne­po­trvajú dlho, že ich rozláme silou svojho talentu, že ona i matka budú ešte bohaté a uc­tie­vané a že im bude každý závidieť.

Dana je ctibažná. Už od detstva vábi a ako magnet pri­ťa­huje ju túžba ovládať ľudí.

Vždy blúzni, že je za­ča­ro­va­nou prin­cez­nou z roz­právky. A má sa ne­sko­nale, ne­sko­nale rada… V jed­no­du­chých čiernych šatách a v roz­mo­če­ných to­pán­kach, ktoré ešte ani celkom neuschli, usmieva sa mladá kon­cer­tis­tka jednako len smelo, hrdo a víťazne.

Všetko ovláda hrou.

Je krásnym, novým, svoj­ráz­nym talentom. Pomocou tohto talentu ovládne ľudí i zlý a ukrutný osud… Pyšná, spokojná a pre­sved­čená, že tak bude, milo sa usmieva a kladie prsty na struny.

Prvý akord!

Všetko vo dvorane stíchlo.

Zaznela pieseň…

Vo zvukoch Dana vy­jad­rila všetko, čo pre­ží­vala v detstve, v mladých diev­čen­ských rokoch… Ozvali sa tiché, ko­lem­bavé tóny, ako uspá­vanka…

V ich strie­bor­nej sieti zjavuje sa malá, ružová a biela detská pos­tieľka... Leží v nej Dana... Naťahuje ručičky, smeje sa:

„Mama! Tata! Poďte ku mne!‟

Obidvaja pri­chá­dzajú, usmie­vajú sa, boz­ká­vajú ju a maznú sa s ňou.

„Aká bábika! Aký milý člo­vie­čik je to drahé dieťatko. Belavé kučery, belasé oči! Malá víla. A sluch! Aký má sluch!!! Ešte nemala ani tri roky a už hrala jed­no­du­chú pesničku, ktorú sa naučila od mamičky.

Talent!

Ich Danu čaká samá radosť, slnko a ruže.

---

Aké smutné, pre­smutné tóny!

Prečo ti pramenia z pŕs, zlatá, krásna, spie­va­júca harfa? Vy­ob­lie­kané, pestré obe­cen­stvo vrtí sa s akýmsi ne­po­koj­ným smútkom na miestach.

A zvuky ne­pres­tajne letia a plačú a plačú…

Roz­prá­vajú o tom, čím je pre­pl­nená Danina duša…

Aká tma! Aká temnota!

Zrkadlá v salóne sú zastreté čímsi bielym... V pros­triedku čierna rakev... V nej otec s pečaťou ne­pre­nik­nu­teľ­ného, len jemu zves­to­va­ného ta­jom­stva v tvári... A tá smutná, ťahavá melódia:

„So svätými sa uspokoj!‟

Matkin plač... Stenanie zármutku a prvej, ne­det­skej bolesti, ktorý z Daninej hrude vyrvala otcova smrť! Ach! To stenanie! Dobre si ho vedel opakovať, pyšný, krásny nástroj.

---

Nové zvuky…

Hravé, li­cho­tivé, iskriace sa ako jarné pra­mienky…

Ako zurčanie vody... Gym­ná­zium... Prvé sny diev­čen­ských rokov... Prvé pria­teľky... Smiech, žarty a odu­šev­ne­nie, čisté detské odu­šev­ne­nie a zase uve­li­če­nie nad ňou – nad Daniným talentom.

K nim do chu­dob­ného bytu pri­cho­dia večerami pria­teľky. Pribehli ju počúvať, ako hrá na harfe. Rozplačú sa dojaté, očarené jej „po­svä­te­ním‟.

Má bu­dúc­nosť – jasnú bu­dúc­nosť prin­cez­nej z roz­právky… A keď má teda bu­dúc­nosť a talent, načo by sa učila? Dana sa neučí. Odvráva. Leňoší. Je na­mys­lená... Veď má talent! Vyhodili ju. Vy­smie­vajú sa jej, ale ona odchádza pyšná ako zvuky harfy, ako prin­cezná z roz­právky…

---

Zasa plače zlatá struna…

Harfa žiali v akordoch... V jej pesničke je nová bolesť, neznámy žiaľ. Matka chor­ľa­vie, slabne zo dňa na deň. Srdcová choroba... A tak jej treba žiť, tak jej treba žiť pre Daňnu. Len pre ňu.

---

Prvý koncert!

Teš sa! Ach, teš sa, zlatá, nádherná roz­práv­ková labuť… Leťte víťazné, radostné, ča­ro­krásne zvuky, rozborte sa v plameň! Aký úspech! Ona, Dana je krá­ľov­nou večera, krá­ľov­nou koncertu, ľuďmi uznávaný, ne­oby­čajný talent! Ach, milá harfa! Ach, milá, zlatá pria­teľka! Ako spievala v tento večer! Ako spievala! Ako by struny samy hrali, letiac divo ako vtáci, čarovní, roz­práv­koví vtáci s dia­man­to­vými, trb­lie­ta­vými pierkami v ša­toč­kách! A aj teraz tak spieva... Aj teraz…

Zvuky rastú, mo­hut­nejú a splie­tajú pre Danu venček, diadém z roz­práv­ko­vých snov za­ča­ro­va­nej prin­cez­nej…

Biele steny sa ro­zo­stu­pujú... Mizne pestré obe­cen­stvo... Vyrastá zámok z jaspisov a granátov... Tam na mra­mo­ro­vých schodoch stojí ona, Dana…

Pred ňou na kolenách zástupy otrokov, pod­da­ných, veľmožov a kráľov… Je mocnou prin­cez­nou, krá­ľov­nou... Je dcérou talentu. Jeho vy­tú­že­ným, naj­mil­ším dieťaťom! Má moc nad ľuďmi! Je mocná a bohatá. Roz­prá­vajú o nej a padajú pred ňou na kolená.

*

Harfa už nekvíli, neplače... Pyšne, víťazne a pa­no­vačne zneje sláv­nostná pieseň.

Obe­cen­stvo stíchlo... Ako by umrelo... Zdá sa, že počuť muchu letieť dvoranou... Oči hlcú mladú umelkyňu... V ušiach do­znie­vajú melódie jej čarovnej hry, plné svetla, slnca a obrazov.

Pieseň doznela... Ale čaro ne­zmizlo…

Zatíchla harfa... Utíchli struny…

Dana vstala, tri­um­fu­júca ako im­pro­vi­zo­vaná melódia, ktorú práve dohrala, bledá, s odu­šev­ne­ním, ktoré ešte ne­vyc­hladlo, s jasnými belasými hviez­dami, ho­ria­cimi v roz­žia­re­ných očiach.

Vstala a s pyšnou dôs­toj­nos­ťou sklonila pla­vo­vlasú hla­vičku… Chvíľka ticha... Ticho... Mŕtve ticho pred búrkou... Priez­račná ne­po­hnu­tosť mora pred vích­ri­cou… A odrazu hromový rachot potlesku zaletel umelkyni v ústrety…


  
   Džavachovské hniezdo
  

  
   „Je tu mladá umelkyňa? Musím sa s ňou rozprávať!‟ Vo dverách dvorany stojí vysoký, mocný, plecitý chlapec, asi pätnásťročný šuhaj, v sivom bešmete
   
    [xi]
   s gozyrami
   
    [xii]
   . Okolo pása má tepaný opasok. Za opaskom neveľký, elegantný
   
    [xiii]
   , s rukoviatkou, vykladanou drahými kameňmi. V ruke drží bielu
   
    [xiv]
   . Čierne kučeravé vlasy mu padajú do tváre, na biele rozumné čelo, na pyšné, ušľachtilé obrvy, na roztúžené, zádumčivé oči – oči
  

  
   „Som Sandro, Sandro Danadze z Džavachovského hniezda,‟ vraví chlapec usporiadateľovi koncertu, s ktorým sa stretol vo dvorane. „Kňažná Nina ma posiela k umelkyni, čo sem prišla. V Džavachovskom hniezde sa stalo nešťastie.‟
  

  
   „Čo chcete? Čo si želáte?‟
  

  
   „Posiela ma Nina Bek-Izrailová. Kde je slečna umelkyňa, čo sem prišla z Petrohradu?‟ Bystrým zrakom preletel dvoranou a zazrel Danu. Niekoľko krokov a je pri estráde. V prostriedku stojí Dana. Ešte sa klania, plná dôstojnosti, vedomá si výtečnosti. Obecenstvo jej zúrivo tlieska.
  

  
   Sandro vidí bledú, dojatú tvár, žiariace belasé hviezdy očú. Do srdca sa mu vlieva ostrá ľútosť ako pichľavý prameň.
  

  
   „Chuderka! Chuderka! Ešte nič nevie!‟
  

  
   Šikovne ako mačka, tromi skokmi preletel schodíky, vedúce na estrádu.
  

  
   „Čo to robíte? Tam nesmiete ísť. Cudzím je ta vstup zakázaný!‟ letí za ním vzápätí rozčúlený, nespokojný hlas.
  

  
   Ale už je neskoro. Sandro je už na estráde. Vystrel sa a natiahol ruku.
  

  
   „Počúvajte!‟ vraví chytro a trhane, „poďte chytro domov... Naša ma posiela pre vás... Vaša matka... Veľmi jej je zle... Chce vás vidieť... Ponáhľajme sa!‟
  

  
   „Čo vravíte? Že je mamičke zle?‟
  

  
   Ako by sa bol nad Daninou hlavou s hrmotom roztrhol strašný, čierny oblak... Ako by bol strašný úder hromu zahrmel nad touto plavovlasou hlávkou mladej umelkyne, ktorá ešte vždy bola v sladkej extáze nad práve dosiahnutým hudobným víťazstvom.
  

  
   Mocne sa zachytila širokých, šuhajových pliec. Tvár sa jej odrazu pokryla priesvitnou bledosťou hrôzy, smrteľného strachu…
  

  
   „Vašej mamičke je veľmi zle... Záchvat sa opakoval... Volá vás!‟ „Hneď! Hneď!‟ Kolísavo ako vo sne kráča Dana k východu... Hneď ktosi nariadil, aby odniesli harfu... Čiasi ruka jej šetrne podáva obálku s peniazmi – dohovorený plat za vystúpenie na koncerte. Už je vo vestibule, nevidí ani nepočuje potlesk, ktorý buráca za ňou, so zmätkom v duši vybehla na ulicu.
  

  
   „Aršak! Pod‘ sem chytro!‟ kričí Sandro a pomáha Dane nasadnúť do koča.
  

  
   „Už letím ako horský džajran
   
    [xv]
   ... Nepotrvá to ani minútku...‟ Gorské ulice sú slabo osvetlené. Búrka zhasila mnoho lampášov. Ostatné ešte s ňou hrdinsky zápasia pod nárazmi živlov. Koč nebeží, letí ako vták, sotva sa kolesami dotýka dláždenia.
  

  
   „Povedzte mi, ako je mamičke! Preboha, povedzte mi!‟ Dana má teraz dutý, skoro nezrozumiteľný hlas. Ale Sandro ju predsa len počul. Skoro kričí, keď jej odpovedá, aby prehlušil búrku a vietor: „Naša, Selim a ja sme ju previezli do „Hniezda‟, preniesli sme ju do hosťovskej izby a uložili na tachtu. Naša jej dala zavoňať akýsi liek... Prebrala sa... začala vás volať... spytovala sa, kde ste... rozplakala sa nám od bolesti... Potom sa „to‟ zase opakovalo. A na to mi Naša povedala: „Sandro, vezmi si Havrana a leť na koncert... Nájdi dievča a doveď ho sem... A Sandro hneď poslúchol.‟ „Prišli ste na koni? Kde máte koňa?‟
  

  
   „Selim bežal za mnou. Letí ako strela. Boli sme pri vchode do dvorany skoro odrazu, ja na koni a on peši... Teraz už bude s koňom doma!‟
  

  
   „Baton
   
    [xvi]
   , aj my sme hneď doma!‟
  

  
   To povedal

    Vážení čtenáři, právě jste dočetli ukázku z knihy Džavachovské hniezdo.

    Pokud se Vám ukázka líbila, na našem webu si můžete zakoupit celou knihu.

